پرئزیدئنت قاسم جؤمرت توکایئو قازاخیستان پارلامئنتی‌نین عمومی ایجلاسیندا علی‌خان اسماعیلوو باش ناظیر پوستونا نامیزدلیگینی تقدیم ائدیب.
علی‌خان اسماعیلوو بوتون سیاسی پارتی میللت وکیل لری طرفیندن "هه" سسی ایله اؤلکه‌نین 12-جی حکومت باشچی‌سی اولوب.
اول‌لر کابینه باش ناظیرین بیرینجی معاوینی وظیفه‌سینده چالیشمیش 50 یاش‌لی علی‌خان اسماعیلوو ژانویه‌نین 5-ده کئچمیش باش ناظیر عسگر مامین‌نین باشچی‌لیق ائتدیگی حکومتین اؤلکه‌ده مایع لشدیریلمیش نفت گازینین (لپگ) قیمتی‌نین آرتیریلماسینا اعتراضلاردان سونرا استعفا وئرمه‌سیله موقتی حکومت باشچی‌سی وظیفه‌سینی توتموشدو.
سس وئرمه‌دن سونرا باش ناظیر کیمی ایلک چیخیشیندا اسماعیلوو بئله بیر واختدا اونا اعتیماد گؤستردیک‌لری اوچون پرزیدنت توکایئوه و اونون معاوین لرینه تشککور ائدیب.
اساس وظیفه‌سی‌نین اؤلکه‌ده ماکرو اقتصادی ثابت‌لیگی تامین ائتمک و تورمی آزالتماق اولدوغونو بیلدیرن علی‌خان اسماعیلوو “وطنداش‌لارین بوتون قانونی مراجعت‌لری قئیده آلینا‌جاق و ایجرا اولونا‌جاق" دئییب.
